laion/Wikipedia-Exotic huggingface dataset:
המקומון

המקומון (או רשת המקומון) היא רשת של עיתוני מקומון חינמיים היוצאים אחת לשבוע. כיום יוצאות כ-4 גרסאות שונות על פי אזורי תפוצה שונים: תל אביב, רמת גן-גבעתיים, פתח תקווה ובאר שבע. על פי נתוני הרשת, המקומונים אשר פרוסים בדיוור ישיר (כלומר בתאי הדואר) הם בעלי תפוצה של 260,000 עותקים לערך בשבוע. במקומונים של רשת המקומון קיים לוח מוביל הכולל: מודעות דרושים, נדל"ן, עסקים, מכירה ושירותים, רכב ועוד. מודעות הלוח המתפרסמות ברשת המקומון הן מקומיות וארציות. המקומון מופץ ב–85,000 עותקים בהפצה רוויה בתיבות דואר ובנקודות מכירה מרכזיות ברחבי העיר. המקומון ת"א מוביל בעיר באחוזי החשיפה ונמדד כעיתון המקומי הנקרא ביותר בקרב תושבי תל אביב –יפו (על פי כל סקרי TGI לאורך השנים האחרונות). המקומון מופץ למעלה מ-10 שנים לתיבות הדואר כבר בבוקר יום חמישי בשבוע. המקומון מופץ ב–70,000 עותקים בהפצה רוויה בתיבות דואר ובנקודות מכירה מרכזיות ברחבי העיר. המקומון ר"ג-גבעתיים מוביל בעיר באחוזי החשיפה ונחשב לעיתון המוביל כבר למעלה מ -15 שנה. על פי כל סקרי TGI לאורך השנים האחרונות, העיתון מוביל בחשיפה ביחס של 1:4 על פני כל עיתון אחר. המקומון מופץ בבוקר יום חמישי בשבוע. המקומון מופץ ב–55,000 עותקים בהפצה רוויה בתיבות דואר, ובנקודות מכירה מרכזיות ברחבי העיר. המקומון פתח-תקוה מוביל בעיר באחוזי החשיפה ונחשב לעיתון המוביל כבר למעלה מ -14 שנה. על פי כל סקרי TGI לאורך השנים האחרונות, נתוני החשיפה של המקומון פתח-תקווה הם כמעט כפולים מכל עיתון אחר. המקומון מופץ במהלך יום רביעי בשבוע לאורך שעות אחה"צ. המקומון "שבע" מופץ ב–45,000 עותקים בהפצה רוויה בתיבות דואר, ובנקודות מכירה מרכזיות ברחבי העיר כמו גם ביישובים סביב (עומר, מיתר, להבים). המקומון "שבע" הוא המקומון הוותיק בבאר שבע ומהווה מקור מידע מקומי כבר למעלה מ-40 שנה. הוא מופץ בבוקר יום חמישי בשבוע. אתר האינטרנט הרשמי של המקומון
Little Things (פירושונים)

האם התכוונתם ל... Little Things – סינגל של ג'סיקה מאובוי Little Things (שיר של בובי גולדסבורו) (אנ') Little Things (שיר של בוש) (אנ') Little Things (שיר של מרטי סטיוארט) (אנ') Little Things (שיר של The Oak Ridge Boys) (אנ') Little Things (שיר של ואן דיירקשן) (אנ') Little Things (שיר של טניה טאקר) (אנ') Little Things (פואמה) (אנ') Little Things (סרט) (אנ') Little Things (אלבום של סילבר) (אנ') Little Things (אלבום של טובי ליית'מן) (אנ') Little Things (אלבום של ג'ני סילי) (אנ') The Little Things (שיר) (אנ') The Little Things (סרט, 2010) (אנ') The Little Things (סרט, 2021) (אנ') Little Things (סדרת טלוויזיה) (אנ')
צ'אנזי

צ'אנזי או טיאנזי הוא כלי מיתר, כלי פריטה, סוג של לאוטה בעל שלושה מיתרים שמקורו ברפובליקת טובאן. הוא כלי זהה כמעט לחלוטין לשודרגה (Shudraga) המערב מונגולי, מזכיר במראהו את הבנג'ו ארוך-צוואר, תיבת התהודה שלו עשויה מעטפת עור (עז או נחש) בצורת עיגול, דמוי תוף, המחושק בגוף עץ בצורת לב או כליות. צוואר הכלי, המחובר לגוף העץ, עשוי מעץ אורן ואורכו מגיע לכ־660 מ"מ. היסטורית הכלי מעורפלת למדי, אך קיים בסיס סביר להניח שהוא גלגולו של הסנקסיאן (Sanxian) הסיני שהגיע למונגוליה בתקופת שושלת צ'ינג ששלטה באזור החל מ־1644. בצורתו ובמספר המיתרים הוא מזכיר גם את השנשין מאוקינווה שביפן. בטובאן הכלי משמש בעיקר ככלי ליווי לביצועי יחיד של שירת גרון. קונגאר-אול בוריסוביץ' אונדר (אנ') היה זמר גרון טובאני (סובייטי, רוסי), מפורסם שניגן גם בצ'אנזי. דגמים מסוימים מיוצרים עם שריגים, אחרים ללא שריגים כלל, או רק שריגים מצוירים על לוח האצבעות ומהווים קישוט. שני פתחי צליל קטנים מעטרים את תיבת התהודה (ברוב הכלים, אך לא בכולם), לצד קישוטי צבע. לעיתים קרובות, קצה צוואר הכלי, מעל לראש היתדות (מנגנון הכוונון), מעוטר בגילוף ראש סוס (נפוץ מאוד בכלים ברחבי מונגוליה). צלילו מזכיר את צלילי הבלוז המערביים, לא מאוד רחוקים מצלילי הבנג'ו וקרובים לגיטרה האקוסטית, הוא מייצר צליל חזק יותר מהדושפולור. הצ'אנזי נפוץ בכל מרכז אסיה. על הצ'אנזי מנגנים בפריטה באמצעות האגודל והאצבע, או במפרט, בתנועות מעלה ומטה על פני המיתרים - (בדרך כלל פורטים רק על המיתר הראשון באגודל, שאר המיתרים רק מזמזמים על מנת ללוות את שירת הצלילים העיליים. בדומה לכוונון הדושפולור, גם את שלושת המיתרים (מיתרי המשי המסורתיים הוחלפו במיתרי גיטרה מניילון) של הצ'אנזי מכוונים באמצעות מפתחות כוונון (דומים לאלו של הגיטרה הקלאסית) חדשניים. יתדות הכוונון הארוכים במיוחד, אותן ניתן למצוא בחלק מהכלים, נועדו לקישוט בלבד. שלושת מיתרי הגיטרה, עוברים מעל גשר רפוי למדי, הממוקם מעל לעור התוף, אל תפס מיתרים עשוי מעץ, שנקשר בחבל לתפס יתד בתחתית מסגרת גוף העץ. מיתרי הצ'אנזי עשויים ניילון וניתן לכוונם ל-F2, C3, F3 או D2, A2, D3, אוC2, G2, C3; סדר הכוונון מהמיתר העליון לתחתון. בין המיתר העליון והאמצעי - חמישית, בין מיתר האמצעי לתחתון - רבע, לכן, בין המיתר עליון והתחתון ישנה אוקטבה. נגינת צ'אנזי במסעדה באולאן בטור ניתן להבחין בקלות בדמיון הרב בין השנשין שבתמונה זו לצ'נזי נגינת צ'נזי בתלבושת מסורתית הופעה של להקת נמגר. במרכז מוזיקאי בעל ארבע מיתרים של הצאנזי דושפולור איגיל בייזנצ'י מדיה וקבצים בנושא צ'אנזי בוויקישיתוף "The Stringed Instrument Database". Shudraga or Shanz, www.soundtransformations.co.uk "ATLAS of Plucked Instruments". atlasofpluckedinstruments.com. נבדק ב-2021-04-18. ATLAS of Plucked Instruments - Far East, www.atlasofpluckedinstruments.com shudraga · Grinnell College Musical Instrument Collection · WMI Testing, omeka-s.grinnell.edu Kongar-ol Ondar | Master throat singer from the Republic of Tuva (באנגלית אמריקאית) "Alash Ensemble - Chanzy". www.alashensemble.com. נבדק ב-2021-04-18.
The Ocean (פירושונים)

האם התכוונתם ל... The Ocean – סינגל שהוקלט על ידי ה-DJ השוודי מייק פרי בשיתוף הזמרת והפזמונאית השוודית שיי מרטין The Ocean (אנ') – שיר של לד זפלין The Ocean (אנ') – להקה גרמנית
You Are the Reason (פירושונים)

האם התכוונתם ל... You Are the Reason – סינגל של קאלום סקוט You're the Reason (אנ') – שיר של בובי אדוארדס (אנ') You're the Reason (מיני-אלבום) (אנ') – מיני-אלבום של מלינה דוליטל (אנ')
No Matter What (פירושונים)

האם התכוונתם ל... No Matter What – סינגל של קאלום סקוט No Matter What (אנ') – שיר של באדפינגר (אנ') No Matter What (אנ') – שיר של בויזון No Matter What (אנ') – שיר של ג'ורג' לאמונד (אנ') וברנדה ק. סטאר (אנ') No Matter What (אנ') – שיר של ריאן סטיבנסון (אנ') No Matter What (אנ') – סדרת טלוויזיה דרום-קוריאנית מ-2020
יו פוט, ברון קרדון

יו מקינטוש פוט, ברון קרדון (באנגלית: Hugh Mackintosh Foot, Baron Caradon;‏ 8 באוקטובר 1907 – 5 בספטמבר 1990) היה נציג בריטניה לאומות המאוחדות והמושל הכללי האחרון של קפריסין. נולד בפלימות' למשפחה פעילה פוליטית. אביו, איזק, היה חבר המפלגה הליברלית וראש עיריי פלימות'. אחיו, מייקל פוט, היה יו"ר מפלגת הלייבור ויו"ר האופוזיציה בין השנים 1980–1983, אחיו ג'ון פוט, ברון פוט, היה חבר בית הלורדים ואח נוסף, דינגל פוט, היה התובע הכללי של אנגליה וויילס. בניגוד לאחיו, שלמד באוניברסיטת אוקספורד, למד יו בקולג' סנט ג'ון באוניברסיטת קיימברידג'. את הקריירה שלו בתחום מנהל המושבות הבריטי החל במנדט הבריטי בארץ ישראל, כשהוצב בנפת שכם כעוזר למושל המקומי. במלחמת העולם השנייה הוצב בקירנאיקה (לוב) ובשנים 1943–1945 בקפריסין כמזכיר קולוניאלי. לאחר המלחמה שירת בתפקיד דומה בג'מייקה (עד 1947) ובניגריה (עד 1950). בשנים 1951–1957 כיהן כמושל בפועל של ג'מייקה. בין 1957 ל-1960 כיהן כמושל הכללי של קפריסין, עד שהמדינה זכתה לעצמאות. ב-1961 מונה לשגריר בריטניה למועצת הנאמנות של האומות המאוחדות. ב-1964 מונה לשגריר ארצו לאומות המאוחדות, במעמד של תת-שר (Minister of State) במשרד החוץ וחבר העמים, תפקיד בו כיהן עד 1970. ב-1939 התמנה לקצין במסדר האימפריה הבריטית (OBE). ב-1946 קודם למסדר מיכאל הקדוש וג'ורג' הקדוש (CMG) לאביר במסדר זה ב-1951 (KCMG) ולאביר צלב גדול (GCMG) ב-1957. ב-1953 מונה לאביר מפקד במסדר הוויקטוריאני המלכותי (KCVO). ב-1964 הוענק לו תואר ברון. ב-1936 נשא לאשה את פלורנס סילביה טוד, שנפטרה ב-1985. היו להם שלושה בנים ובת. שניים מילדיהם (פול מקינטוש ושרה דינגל) היו עיתונאים. מדיה וקבצים בנושא יו פוט, ברון קרדון בוויקישיתוף יו פוט, ברון קרדון, באתר בני האצולה הבריטיים יו פוט, ברון קרדון, באתר אנציקלופדיה בריטניקה (באנגלית)
סקוטי בארנס

סקוט ויין בארנס הבן (באנגלית: .Scott Wayne Barnes Jr; נולד ב-1 באוגוסט 2001) הוא כדורסלן אמריקאי, המשחק בעמדות הסמול פורוורד והפאוור פורוורד בטורונטו ראפטורס מליגת ה-NBA. בארנס בתחילת דרכו למד ושיחק כדורסל בתיכון קרדינל ניומן בוסט פאלם ביץ', פלורידה. בתום עונתו הראשונה, בארנס נבחר לחמישייה השנייה של המחוז ולחמישיית הרוקיז הראשונה של העונה בכל המדינה לאחר שהוביל את התיכון למאזן 8–19 ולחצי גמר המחוז. בתום העונה עבר בארנס לתיכון NSU בפורט לודרדייל, פלורידה. בעונתו השנייה בתיכונים, עזר בארנס לתיכון לרשום מאזן 2–36 ולזכות באליפות, כשהוא נבחר לשחקן המצטיין של הגמר לאחר שהעמיד 15 נקודות ו-8 ריבאונדים מול תיכון המזרחי. בטורניר הראווה של התיכונים, העמיד בארנס ממוצעים של 21.3 נקודות ו-9.7 ריבאונדים למשחק, כשקבוצתו סיימה במקום השני. בעונתו השלישית, העמיד בארנס ממוצעים של 13.1 נקודות, 7.0 ריבאונדים ו-4.8 אסיסטים למשחק, מה שהוביל את התיכון למאזן 5–27 ולזכייה באליפות שנייה ברציפות. ב-5 באוגוסט 2019, בארנס הודיע כי הוא מצטרף לאקדמיה של מונטוורדה במונטוורדה, פלורידה עבור עונתו האחרונה. באקדמיה שיחקו גם קייד קנינגהם ודיירון שארפ, מה שגרם לאנליסטים רבים לראות את תיכונו כאחד הטובים בתולדות הכדורסל תיכונים. בארנס העמיד ממוצעים של 11.6 נקודות, 6.5 ריבאונדים ו-4.6 אסיסטים למשחק, מה שהוביל את מונטוורדה למאזן מושלם של 0–25 עם ממוצע הפרש של 39 נקודות במשחק, ואת בארנס לחמישייה הראשונה של העונה מטעם מקס פרפס. בארנס נבחר להשתתף במשחק מקדונלד'ס אול-אמריקן, בג'ורדן ברנד קלאסיק ובנייקי הופ סאמיט, אך כל שלושת המשחקים בוטלו עקב מגפת הקורונה. בארנס נבחר כפאוור פורוורד הטוב ביותר וכשחקן הרביעי בטיבו במחזור 2020 על פי ESPN. ב-14 באוקטובר 2019, הודיע בארנס על התחייבותו לאוניברסיטת המדינה של פלורידה. הסיבה העיקרית שבחר בה זה כי הם נתנו לו לשחק כרכז. ב-12 בדצמבר 2020, בארנס קלע 17 נקודות ומסר 5 אסיסטים בניצחון 71–83 על אוניברסיטת פלורידה, וזכה בתואר רוקי השבוע. ב-9 באפריל 2021, בארנס הכריז על התמודדות בדראפט ה-NBA ‏2021, שם נבחר בבחירה הרביעית על ידי טורונטו ראפטורס. ב-23 באפריל 2022 זכה בארנס בתואר רוקי השנה ב-NBA. בעונת 2023/2024, נבחר בארנס בפעם הראשונה למשחק האולסטאר, כאשר הוא מחליף את ג'ואל אמביד הפצוע. מדיה וקבצים בנושא סקוטי בארנס בוויקישיתוף סקוטי בארנס, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA מערכת ספורט היום, NBA: סקוטי בארנס נבחר לרוקי העונה, באתר ישראל היום, ‏23.4.22
מוזס מודי

מוזס ג'וסיה מודי (באנגלית: Moses Josiah Moody; נולד ב-31 במאי 2002) הוא כדורסלן אמריקאי, המשחק בעמדת הקלע בגולדן סטייט ווריורס מליגת ה-NBA. מודי בתחילת דרכו למד ושיחק כדורסל בתיכון פארקויו בליטל רוק, ארקנסו, שם עזר לנבחרת התיכון כבר בעונתו הראשונה להגיע למשחק הגמר. בעונתו השנייה, מודי עבר לתיכון נורת' ליטל רוק שבצפון ליטל רוק, ארקנסו. מודי נבחר לחמישייה הראשונה של העונה לאחר שהעמיד ממוצעים של 18.6 נקודות, 7.2 ריבאונדים, 3.1 אסיסטים, 2.1 חטיפות ו-1.4 חסימות למשחק, והוביל את התיכון לאליפות. מודי שיחק בנבחרת של בראדלי ביל בליגת נייק עלית לנוער. הוא העמיד ממוצעים של 17.7 נקודות, 3.9 ריבאונדים, 1.5 אסיסטים ו-1.6 חטיפות למשחק, ונבחר לחמישייה הראשונה של הליגה. בעונתו האחרונה בתיכונים, מודי העמיד 11.6 נקודות, 3.3 ריבאונדים ו-1.8 אסיסטים בממוצע למשחק, מה שעזר לתיכון לרשום מאזן 0–25. מודי דורג בארבעה כוכבים במחזור 2020 על פי יכולתו בתיכונים. ב-9 בנובמבר 2019, התחייב מודי לשחק באוניברסיטת ארקנסו, והפך לשחקן עם הדירוג הגבוה ביותר שהתחייב לארקנסו מאז בובי פורטיס בשנת 2013. ב-9 באפריל 2021, מודי הכריז על התמודדות בדראפט ה-NBA ‏2021, שם נבחר בבחירה ה-14 על ידי הגולדן סטייט ווריורס. מוזס מודי, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
קיאון ג'ונסון

כריסטופר קיאון ג'ונסון (באנגלית: Christopher Keon Johnson; נולד ב-10 במרץ 2002) הוא כדורסלן אמריקאי, המשחק בעמדת הקלע בברוקלין נטס מליגת ה-NBA. אמו של ג'ונסון, קונסוולה ספארו ג'ונסון, שיחקה כדורסל עבור אוניברסיטת אובורן, שם נבחרה פעמיים לשחקנית המצטיינת של טנסי ושל המחוז הדרומי. ג'ונסון למד ושיחק כדורסל בתיכון "ווב" בבל באקל, טנסי. חודשיים לפני תחילת העונה בתיכונים, ג'ונסון סבל משברים בארבע מאצבעותיו, לאחר שנפל ממרחק של עשרה מטרים ואיבד את הכרתו בתאונת זיקוקים. הוא עבר ניתוח לתיכון כלי הדם שבידו על מנת למנוע קטיעה, ועבר שמונה שבועות של פיזיותרפיה אינטנסיבית. בעונתו השנייה, ג'ונסון העמיד ממוצעים של 25.6 נקודות, 10.2 ריבאונדים ו-4.1 אסיסטים למשחק, ונבחר לשחקן המצטיין בטנסי. בעונתו השלישית, ג'ונסון העמיד ממוצעים של 25.3 נקודות, 9.4 ריבאונדים ו-3.7 אסיסטים למשחק והוביל את התיכון עד לחצי הגמר, מה שזיכה אותו בפעם השנייה בתואר השחקן המצטיין בטנסי. בתחילת עונתו האחרונה בתיכונים, ג'ונסון סבל מפציעת מניסקוס וגמר את העונה. הוא הספיק לשחק בארבעה משחקים, בהם העמיד ממוצעים של 30.5 נקודות, 10.5 ריבאונדים ו-5.8 אסיסטים למשחק. ב-6 באוגוסט 2019, התחייב ג'ונסון לשחק באוניברסיטת טנסי. בתום הקריירה שלו בתיכונים, ג'ונסון דורג בחמישה כוכבים על פי יכולתו בליגה, וכשחקן הראשון בטיבו מטנסי במחזור 2020. ג'ונסון הפך לשחקן המדורג ראשון בטנסי הראשון מאז רוברט האבס בשנת 2013, אשר התחייב למכללה. בעונתו היחידה בליגת המכללות, רשם ג'ונסון ממוצעים של 11.3 נקודות, 3.5 ריבאונדים ו-2.5 אסיסטים למשחק. בשנת 2021 השתתף ג'ונסון ב"דראפט קומביין" בו נמדדים המועמדים לבחירה בדראפט ה-NBA ושבר את שיאו של קני גרגורי מאוניברסיטת קנזס בקפיצה אנכית (vertical jump) שעמד על 45.5 אינץ' (שיא זה נקבע בשנת 2001); ג'ונסון שבר את השיא בכך שקפץ לגובה של 48 אינץ' בדראפט קומביין. ב-29 ביולי 2021, ג'ונסון נבחר בבחירה ה-21 על ידי ניו יורק ניקס בדראפט ה-NBA ‏2021, וישר הועבר בטרייד ללוס אנג'לס קליפרס. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של ג'ונסון בליגת המכללות, באתר sports-reference.com הקליפרס רוכשים את זכויות הדראפט של ג'ונסון, באתר הקבוצה, 29 ביולי 2021
ג'יל קרייגי

ג'יל קרייגי (באנגלית: Jill Craigie; נולדה בשם נורין ג'ין (Noreen Jean); ‏7 במרץ 1911 – 13 בדצמבר 1999) הייתה מחלוצות יוצרות הקולנוע התיעודי בבריטניה, סרטיה הצטיינו במסרים סוציאליסטים ופמיניסטיים. קרייגי העמיקה במחקר היסטורי על שורשי התנועה הסופרג'יסטית והתפתחותה, תיעוד פעולותיה ומאבקיה והנשים שהובילו מאבקים אלה. רעייתו של מייקל פוט, שהיה בין 1980 ל-1983 יו"ר מפלגת הלייבור ויו"ר האופוזיציה. נולדה בשכונת פולהאם שבלונדון לאב רוסי ואם סקוטית. בילדותה הועברה בין מספר פנימיות והשקיעה את זמנה בעיקר בכתיבה ובקריאה. כאשר סיימה את חוק לימודיה בגיל 18 החלה לעבוד כעיתונאית במגזין לנוער. בגיל 19 נישאה לפסל וילדה ילדה, אך הנישואין לא ארכו זמן רב. בעת הבליץ (ההתקפה הגרמנית האווירית על לונדון במלחמת העולם השנייה) שירתה כמדריכת הג"א והרבתה לקרוא "מכל הבא ליד". קריאת ספרה האוטוביוגרפי של סילביה פנקהרסט "המאבק הסופרג'יסטי" ב-1940 הוביל אותה לפעילות פמיניסטית. במהלך טקס הנחת פרחים לצד פסלה של אמלין פנקהרסט בלונדון בשנת 1943 או 1944, החלה קרייגי לראיין את הנאספות, חומר ששימש אותה ליצירה תיעודית. ב-1949 נישאה למייקל פוט, פוליטיקי שמאלי מבטיח שצמח בשורות הגוש השמאלי של הלייבור עד שהיה ליו"ר המפלגה. לשניים לא היו ילדים משותפים. Looking Through Glass (1943), script The Flemish Farm (1943), screenwriter (credited as "Jill Dell") Out of Chaos (1944), writer and director London Terminus (1944), script The Way We Live (1946), writer and director Children of the Ruins (1948), director Blue Scar (1949), writer and director To Be a Woman (1951), writer, director and producer The Million Pound Note (1953), screenwriter Trouble in Store (1953), uncredited screenwriter Windom's Way (1957), screenwriter Who Are the Vandals? (1967), director Two Hours from London (1995) "ג'יל קרייגי", במסד הנתונים הקולנועיים IMDb (באנגלית) Jill Craigie Britain's pioneering female filmmaker dies at 85, הגארדיאן, 15 בדצמבר 1999 Jill Craigie and her suffragette film
רק אלוהים יודע, מר אליסון

רק אלוהים יודע, מר אליסון (באנגלית: Heaven Knows, Mr. Allison) הוא סרט קולנוע אמריקאי משנת 1957 בבימויו של ג'ון יוסטון, עם רוברט מיצ'ם ודברה קר בתפקידים הראשיים. התסריט מבוסס על רומן בשם זה מאת צ'ארלס שו (אנ') משנת 1952 המתאר לוחם מארינס ונזירה שנקלעים לאי בדרום האוקיינוס השקט הכבוש על ידי היפנים. הסרט צולם בשיטת הסינמסקופ בטרינידד וטובגו. שנת 1944, אי שם בדרום האוקיינוס השקט, סירה גומי מתנודדת על הגלים ובתוכה לוחם מרינס קורפורל אליסון (רוברט מיצ'ם) שננטש בקרב. הוא מגיע לאי ולאחר שיטוט קצר הוא מגלה מחנה צריפים קטן ובו כנסייה ונזירה אחת שמציגה עצמה בשם האחות אנג'לה (דברה קר). גם היא ננטשה באי לאחר שתושביו המעטים נמלטו מפחד היפנים והיא נשארה לטפל בכומר הקשיש שמת כעבור זמן קצר. הם מתחילים לשתף פעולה כדי לשרוד למרות ההבדלים הגדולים בין שניהם. היא קוראת לו "מר אליסון" והוא קורא לה "גבירתי" (ma'am). הם מתחילים לבנות רפסודה כדי לשוט לפיג'י אך יפנים משתלטים על האי והכנסייה וכל הצריפים עולים באש. אליסון מוצא מערה בה הם מתחבאים. הוא מצליח להתגנב למחנה היפנים ולגנוב אוכל. עם הזמן הוא מתאהב בה ומפני שעדיין לא אשרה את נדריה לנזירות הוא מבקש להתחתן אתה אך היא מסרבת כי היא קשורה לישו ואלוהים. היפנים עוזבים את האי ואליסון מוצא שם שוב מזון ובקבוקי סאקה. הוא משתכר ואומר לאנג'לה כי הם כמו אדם וחווה בגן עדן. זה מכעיס אותה והוא בורחת ממנו בגשם שוטף ומצטננת. בינתיים חוזרים היפנים ואליסון מתגנב למחנה שלהם כדי לגנוב שמיכות, מתגלה על ידי חייל והורג אותו. אנג'לה קודחת מחום ואליסון מטפל בה. היפנים מחפשים אחריהם בכל האי ובשלב מסוים מוכנה אנג'לה להתמסר להם אך אליסון מונע ממנה. לבסוף מתחילה הפגזה של האמריקאים על האי לפני נחיתה. אליסון מתגנב לתותחי החוף היפנים, מחבל בהם ונפצע. האמריקאים כובשים את האי ואליסון הפצוע מפונה משם כשאנג'לה לידו. דבורה קר הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט דרמה. מועמדות לפרס אוסקר לתסריט המעובד הטוב ביותר - ג'ון יוסטון וג'ון לי מהין רוברט מיצם היה מועמד לפרס באפט"א לשחקן הטוב ביותר בתפקיד ראשי מועמדות לפרס באפט"א לסרט הטוב ביותר מכל מקור מדיה וקבצים בנושא רק אלוהים יודע, מר אליסון בוויקישיתוף "רק אלוהים יודע, מר אליסון", במסד הנתונים הקולנועיים IMDb (באנגלית) "רק אלוהים יודע, מר אליסון", באתר נטפליקס "רק אלוהים יודע, מר אליסון", באתר AllMovie (באנגלית) "רק אלוהים יודע, מר אליסון", באתר Rotten Tomatoes (באנגלית) "רק אלוהים יודע, מר אליסון", במסד הנתונים הקולנועיים KinoPoisk (ברוסית) רק אלוהים יודע, מר אליסון, באתר TCM קדימון לרק אלוהים יודע, מר אליסון, באתר יוטיוב הסצנה הסופית של רק אלוהים יודע, מר אליסון, באתר יוטיוב
מחוז קרגנדה

מחוז קרגנדה (בקזחית: Қарағанды облысы; ברוסית: Карагандинская область – קרגנדינסקאיה אובלסט) הוא מחוז בקזחסטן הקרוי על שם בירתו, קראגנדי. בימי ברית המועצות, שימש המחוז לכריית פחם בידי מחנות עבודה של גולאג. לאחר מלחמת העולם השנייה, יוזף סטלין, הצאר של ברית המועצות, גירש אנשים ממוצא גרמני אל המחוז. היו מספר שינויי גבולות בהיסטוריה של המחוז. בשנת 1954, המחוז ויתר על חלקים ממנו לטובת מחוז קוסטנאי ומחוז אלמטי. בשנת 1973, מחוז דז'זקזגאן התפצל ממנו. בשנת 1988, מה שנותר ממחוז קרגנדה נמסר לחלק הדרומי של מחוז אקמולה. כשקזחסטן קיבלה עצמאות לבסוף בשנת 1991, מחוז קרגנדה התנתק חזרה למצב שהיה לפני שנת 1988. בשנת 1998 מחוז אקמולה התפצל ומוזג עם מחוז קרגנדה, מה שגרם לו להיות המחוז הגדול ביותר בתולדות קזחסטן. ביולי 2019, נמצאו במחוז שרידים של זוג צעיר מלפני 4,000 שנה, בידי קבוצה של ארכאולוגים בהנהגת איגור קוקושקין. קוקושקין הניח שהיו ממשפחה עשירה ע"פ חפצי הזהב והתכשיטים שנמצאו לידם. מחוז קרגנדה מכסה שטח של כמעט 428,000 קמ"ר, מה שגורם לו להיות המחוז הגדול ביותר בקזחסטן. אף על פי שהמחוז לא גובל באף מדינה אחרת, הוא גובל כמעט בכל המחוזות, בגלל מיקומו באמצע המדינה. המחוזות שהוא גובל בהם הם: מחוז אקטובה ממערב, מחוז קוסטנאי מצפון-מערב, מחוז אקמולה מהצפון, מחוז פבלודר מצפון-מזרח, מחוז מזרח קזחסטן ממזרח, מחוז אלמטי מדרום-מזרח, מחוז ז'אמבול ומחוז טורקיסטן מדרום, ומחוז קיזילידורה מדרום-מערב. המחוז ברובו צחיח ושטוח, בנוי ממישורים עם מעט גבעות, ונחלים עונתיים. הפארק הלאומי קרקרלי, המכסה שטח של 903,000 דונם, נמצא בשטח המחוז. פארק לאומי אחר במחוז, נקרא נווה המדבר של הרי קיזילראי, שיש בו סביבה טבעית ומראות היסטוריים. נהר אישים (2,450 ק"מ), יובל של נהר אירטיש (אנ'), מתחיל בשטח המחוז. נהר נורה (978 ק"מ), הוא עוד נהר עיקרי בשטח המחוז. שני הנהרות מחדשים את המים שלהם מנהר אירטיש, בעזרת תעלת אירטיש-קרגנדה בת 451 הקילומטרים. אגם בלחש ממוקם בצד הדרום-מזרחי של המחוז. על פי אומדן רשמי מתאריך 1 באוקטובר 2022, במחוז מתגוררים כ-1.134 מיליון בני אדם. הרכב האוכלוסייה נכון לשנת 2020: מחוז קרגנדה מחולק ל-13 נפות: במשך כמה עשורים בתקופת ברית המועצות, החלק הדרומי של מחוז קרגנדה היה מחוז נפרד, הנקרא מחוז ג'זקזגן, והמרכז המנהלי שלו היה העיר ג'זקזגן. קוריאה הדרומית אולסן, קוריאה הדרומית מדיה וקבצים בנושא מחוז קרגנדה בוויקישיתוף אתר האינטרנט הרשמי של מחוז קרגנדה Kazakhstan: Administrative Division (Regions and Districts) - Population Statistics, Maps, Charts, Weather and Web Information Bronze Age Couple Unearthed in Kazakhstan - Archaeology Magazine, www.archaeology.org Owen Jarus 01 August 2019, This Young Man and Woman Were Buried Face-to-Face 4,000 Years Ago in Kazakhstan, livescience.com, ‏2019-08-01 (באנגלית) Chris Ciaccia, Mysterious 4,000-year-old grave reveals boy and girl buried face to face, Fox News, ‏2019-08-02 (באנגלית אמריקאית) Karaganda travel guide, Caravanistan (באנגלית אמריקאית) https://www.stat.gov.kz/api/getFile/?docId=ESTAT355258 http://www.karaganda-region.kz/rus/map-region/
דייוויד הנרי סאוטר

דייוויד הנרי סאוטר (באנגלית: David Henry Souter‏; 30 במרץ 1862 – 22 בספטמבר 1935) היה אמן ועיתונאי אוסטרלי. הוא יצר בצבעי מים אך המוניטין שלו נשען על עבודתו בשחור-לבן. סאוטר נולד באברדין, סקוטלנד, בנם של דייוויד הנרי סאוטר, מהנדס, ואשתו אן סמית, גרנט. הוא עבר חניכות אצל צייר ויוצר שלטים כשהיה בן 12. סאוטר למד אמנות בסניף המקומי של בית הספר דרום קנזינגטון. תרם איורים לכתב עת מקומי משנת 1880. הוא נסע לנטאל בדרום אפריקה, בשנת 1881, שם עסק בעיתונות. סאוטר התחתן עם ג'סי סוונסון ב-17 בפברואר 1886, וביחד הם עברו למלבורן, אוסטרליה, והתיישבו בשנת 1887 בסידני. בסידני השיג סאוטר עבודה אצל ג'ון סנדס שם עבד כמאייר זמן מה לפני שעבר לוויליאם ברוקס ושות' בע"מ. סוטר תרם איורים ל"טריביון", ובשנת 1888 הקים אגודת אמנים והפך לנשיאה. בשנת 1892 החל לתרום רישומים ל"בולטין", ולמשך תקופה של 35 שנים ייצר לפחות ציור אחד לכל גיליון. ישנם סיפורים שונים על דמות החתול שהופיעו בתדירות רבה בציוריו, סאוטר היה עורך של "אמנות ואדריכלות" בין השנים 1904 ל-1911, ובמשך שנים רבות היה קשור לוויליאם ברוקס ואייר רבים מספרי הלימוד שהופקו על ידם. סאוטר נפטר בפתאומיות בביתו בבונדי, ניו סאות' ויילס ב-22 בספטמבר 1935, והותיר אחריו שני בנים ושלוש בנות. עשרה מציורי צבעי המים של סאוטר הוצגו בתערוכת אגודת האמנים שהתקיימה במלבורן בשנת 1907. אלבום ובו אוסף של עבודותיו נמצא בספרייה הציבורית במלבורן. אוסף של קריקטורותיו ממלחמת העולם הראשונה, שהודפס מחדש מתוך כתב העת סטוק וסטיישן, פורסם בסידני בשנת 1915. כרזה לצלב האדום כריכת ספר נימפה ובן זוגה כבשה בין העצים מדיה וקבצים בנושא דייוויד הנרי סאוטר בוויקישיתוף דייוויד הנרי סאוטר, באתר Discogs (באנגלית) Serle, Percival (1949). "Souter, David". Dictionary of Australian Biography. Sydney: Angus and Robertson. Vane Lindesay, Australian Dictionary of Biography, Canberra: National Centre of Biography, Australian National University It is Nice in the Surf but What about the Men in the Trenches? Go and Help, www.wdl.org, ‏1917 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד הנרי סאוטר".
So Beautiful (פירושונים)

האם התכוונתם ל... So Beautiful – סינגל של דארן הייז So Beautiful (אנ') – שיר של פיטי מורי (אנ') SoBeautiful (אנ') – שיר של מיוזיק סאולצ'ילד (אנ')
Do Not Disturb (פירושונים)

האם התכוונתם ל... Do Not Disturb – שיר של מהליה Do Not Disturb (אנ') – שיר של בננהרמה (אנ') Do Not Disturb (אנ') – אלבום של ג'ונה אקום (אנ') Do Not Disturb (אנ') – אלבום של ואן דר גראף ג'נרייטור Do Not Disturb (אנ') – ספר של מיכאלה וורונג (אנ') נא לא להפריע
Broken & Beautiful (פירושונים)

האם התכוונתם ל... Broken & Beautiful – סינגל של קלי קלרקסון Broken & Beautiful (אנ') – אלבום של קייט אלכסה (אנ') Broken & Beautiful (אנ') – אלבום של סוזי מקנייל (אנ') Broken & Beautiful (אנ') – אלבום של מארק שולץ' (אנ')